runetrust/blame-folketinget-dk huggingface dataset:
Johan Lund Olsen (IA), 2014-12-02:
Greenland Contractors, som er delvis selvstyreejet, sikrer landskassen personskatter, selskabsskatter, udbytteskatter; sikrer, at grønlandsk og dansk arbejdskraft får jobs; sikrer mulighed for lægehjælp fra Thule Air Base til Qaanaaq og dens bygder; sikrer lærlinge- og praktikophold for grønlandske elever; sikrer diverse indkøb i Grønland hos eksempelvis KNI Pilersuisoq og KNI Pisiffik; sikrer, at Royal Arctic Line får omsætning; og sikrer endelig, at Air Greenland også får omsætning, øget indtjening.
Kaare Dybvad Bek (S), 2025-03-28:
Sikkerhedskonsulenterne er en del af Nationalt Center mod Æresrelaterede Konflikter – det er det, vi kalder MÆRK – som har til formål at yde specialiseret rådgivning til alle landets kommuner og borgere i sager om æresrelaterede konflikter.
Charlotte Fischer (RV), 2006-01-12:
Jeg vil spørge til basismidlerne, som vi lægger megen vægt på, både fordi vi har en tro på, at basismidler sikrer den frie, langsigtede forskning, og fordi de skaber ro på universiteterne på en positiv måde og ikke bare virker søvndyssenFttmo036.fm Page 2571 Friday, March 10, 2006
Esben Lunde Larsen (V), 2016-10-26:
I forlængelse heraf er det også værd at bemærke, at det jo følger af miljøbeskyttelsesloven, at ansvaret for at opfylde de krav og påbud om tinglysninger, som Miljøstyrelsen allerede har stillet over for A/S Dansk Shell, videreføres til den nye ejer ved salget.
Marianne Jelved (RV), 2003-10-09:
Danmark kan sætte sig i spidsen for den opgave, men så skal vi selv være troværdige. Hvis vi vil skabe fornyet respekt om Danmark og blive et stort, lille land i en globaliseret verdensorden, så må vi samles om de gamle værdier: retsind, lovsind, frisind, storsind.
Pernille Rosenkrantz-Theil (S), 2020-01-15:
Men jeg vil i hvert fald gerne garantere, at jeg vil gøre det bedste forsøg, jeg overhovedet kan, på, at vi får gjort det balanceret og ordentligt og retfærdigt og får rettet op på de ting, og det er jeg overbevist om at Venstre også vil, eftersom det var jer selv, der satte arbejdet i gang.
Jan E. Jørgensen (V), 2023-10-11:
Men det betød i virkelighedens verden ikke så meget, for som hr. Kasper Sand Kjær selv var inde på, blev det medieforlig jo aldrig nogen sinde omsat til lovgivning, og det, at vi har lavet en aftale, er jo ikke i sig selv nok, for aftalen skal også omsættes til lov, før den træder i kraft.
Kristian Jensen (V), 2017-04-05:
Der blev gennemført en sænkelse af marginalskatten, der blev gennemført en sænkelse af selskabsskatten, der blev gennemført en udvidelse af arbejdsudbuddet – fordi man, dengang Bjarne Corydon havde den stol, jeg har i dag, vidste, at det var nødvendigt og det rigtige at gøre.
Stine Brix (EL), 2015-05-19:
Man kan sige, at den løsning, som Venstre var med til at lave i satspuljekredsen, ikke løser det grundlæggende problem, nemlig at de borgere, som har behov for socialpædagogisk bistand for at kunne komme ud, ikke har nogen rettigheder, der gør, at de har sikkerhed for det.
Anne-Marie Meldgaard (S), 2002-04-12:
Nu har ministeren jo tilkendegivet, at der lægges op til, at vi skal have en dialog og et bredt samarbejde om tilblivelsen af det endelige resultat, og jeg vil gerne spørge ministeren: Er intentionerne, at hvis vi nu ønsker en forhandling om dette område med ministeren under udvalgsarbejdet, kan vi også få den, så vi på den måde kan komme lidt nærmere på at undgå de misforståelser, som vi har oplevet under behandlingen af andre forslag?
John Vinther (KF), 1997-10-23:
Det Konservative Folkeparti har sympati for det, der i bemærkningerne er angivet som hensigten med dette lovforslag, nemlig at lempe reglerne for tilbagebetaling og eftergivelse af statsgaranterede studielån samt at skabe mere overskuelige rammer for afvikling af de godt 36.000 statsgaranterede studielån, der stadig eksisterer.
Tom Behnke (FP), 1997-12-11:
Så ved man, hvad man har at holde sig til, og så er det en lov, som er til at tage og føle på og ikke noget, hvor man er nødt til igen og igen at slå efter i tykke bøger og finde ud af, hvad procentsatsen nu er, og hvad procenters procenter har været, siden den her lov blev vedtaget.
Karen Ellemann (V), 2010-10-12:
Samme forhold gør sig også gældende for anmeldeordningen for bygningsmæssige ændringer med hensyn til nye dyrevelfærdskrav, og her taler vi altså om krav, som landmanden er forpligtet til at leve op til, og som kan betyde, at han er nødt til at udvide sit staldanlæg.
Keld Albrechtsen (EL), 2003-01-21:
Jeg synes også, vi savner svar på, hvorfor hr. Troels Lund Poulsen ikke synes, det er en god idé også at få belyst: Hvilken rolle spillede faktisk demokrati- og fredsbevægelserne i Østeuropa, i Vesteuropa og i USA i bestræbelserne på at forhindre, at det hele endte med en atomkrig? Hr. Troels Lund Poulsen er vel fuldt ud opmærksom på, at præsident Reagan bragte verden frem lige til kanten af en atomkrig.
Christian Juhl (EL), 2022-03-15:
Det vil sige, at vi til de mennesker, der sulter i Etiopien, Mali, Yemen, Sydsudan, og hvor vi ellers hjælper, og hvor vi i vores finanslov har lovet dem, at vi i 2022 vil hjælpe dem med et stort eller lille beløb, nu skal sige: Nej, desværre, vi har en anden opgave, der skal løses.
Lisbeth Bech-Nielsen (SF), 2023-12-07:
Den er dybt usolidarisk over for vores nabo Sverige, og den er en hån mod mindet om Samuel Paty, den franske skolelærer, der blev halshugget, en hån mod Charb, en hån mod Cabu, en hån mod Tignous, en hån mod Georges Wolinski og en hån mod Ahmed Merabet, som var nogle af de mennesker, der blev dræbt, da Charlie Hebdo blev angrebet.
Per Clausen (EL), 2008-12-05:
Så vil jeg bare sige, at når man snakker om de her stramninger, som ville føre til dårlig dyrevelfærd, er realiteten jo, at det ikke ville føre til dårligere dyrevelfærd, hvis man havde gennemført de stramninger, som et flertal i Folketinget pålagde, hvis man havde sikret, at der blev gennemført den fornødne rengøring der, hvor rævene går.
Per Clausen (EL), 2010-12-14:
Nu kan man jo sige, at vi er i færd med at gennemføre det forsøg, som hr. Dalgaard gerne vil have gennemført på globalt plan, nemlig ikke at gøre noget effektivt for at begrænse CO2-udslippet, så hr. Per Dalgaard er ved at få sit fremtidsscenarie beskrevet.
Christian Juhl (EL), 2018-01-19:
Danmark skal ikke finansiere Grønland, og jeg tror ikke på, at Grønland anmoder om selvstændighed før den dag, hvor de har en økonomi i balance, og hvor de kan beslutte selv at gøre det, f.eks. ligesom Færøerne i øjeblikket gør, hvor de siger, at de gerne vil være fri for støtte fra Danmark, fordi støttepenge ikke er naturlige penge, og derfor er det ikke godt for landets udvikling.
Margrethe Vestager (RV), 2004-01-20:
Her taler vi om et mindretal, endog et meget skrøbeligt mindretal, og der skulle man egentlig tro, at Det Konservative Folkeparti ville forholde sig omvendt i forhold til det, de gør, nemlig sikre det skrøbelige mindretals interessevaretagelse frem for det brede flertals, hvor vi må antage, at vælgerne lokalt faktisk godt kan håndtere den situation.
Trine Bramsen (S), 2021-04-20:
Det er baggrunden for, at regeringen ønsker at indføre en wildcardordning for veteraner på førtidspension med ptsd eller ptsd-lignende diagnoser – altså så vi sikrer, at udsatte veteraner får bedre mulighed for at blive en del af arbejdsfællesskabet, når de har det godt, uden at de skal frygte for at miste deres førtidspension, hvis eller når det går dårligt.
Lotte Rod (RV), 2013-10-22:
For det første til pointen om at kunne se tingene fra den ene og den anden side: I modsætning til, når Venstre insisterer på, at når man ikke kan lide sociale klausuler, så kan man ikke lide nogen form for sociale klausuler, gør vi os i Det Radikale Venstre faktisk ret meget umage med at sige, at vi på den ene side er optaget af, at vi skal have flere praktikpladser, men at vi på den anden side også er optaget af at gøre det på en måde, som er hensigtsmæssig for vores virksomheder.
Kenneth Kristensen Berth (DF), 2019-01-29:
Og så er der hr. Mattias Tesfayes egen lille hassan, nemlig spørgsmålet om integrationsydelsen, hvor hr. Mattias Tesfaye har sagt, at hr. Mattias Tesfaye ønsker, at rådighedsbeløbet for fremmede, der bor i Danmark, skal hæves.
Line Barfod (EL), 2004-03-25:
Men der er også en række andre områder omkring psykisk arbejdsmiljø, som vi mener det er vigtigt at vi tager fat på, at vi i det hele taget ser arbejdsmiljøet under en langt større vinkel, for udviklingen på det moderne arbejdsmarked stiller nye krav til, hvordan vi forsvarer de ansattes sikkerhed og sundhed.
Mads Rørvig (V), 2010-12-17:
Det glæder mig, at den socialdemokratiske formand er til stede i salen, for man fremlagde jo fra Socialdemokraternes side et skatteudspil, hvor man lagde vægt på, at der skulle være en millionærskat, altså en marginalskat på 6 pct. for dem, som tjente over 1 mio. kr.
Mike Legarth (KF), 2011-05-24:
Der kan nævnes ændring af sambeskatningsregler, samling af dokumentationspligten på transfer pricing-området – og transfer pricing betyder altså en pris på varer, der er købt på den anden side af den danske grænse – indførelse af rentefradragsbegrænsninger, stramning af afskrivningsregler, indførelse af specifikke værnsregler vedrørende sammenspillet med udenlandsk skattelovgivning, og værnsregler betyder altså, at man sætter forhindringer op for eventuelt snyd og udnyttelse af den lovgivning, vi har.
Line Barfod (EL), 2010-05-05:
Skal man, f.eks. i forhold til handicappede, så gå ind og sige til en mand, der hidtil har fået fuldtidshjælp til at kunne klare sig, at han fremover må nøjes med have nogle få timers hjælp om dagen, og så må han altså finde sig i f.eks. ikke at kunne få hjælp til at gå på toilettet, når han har behov for at gå på toilettet, men sidde i en lænestol med en hårtørrer og tørre sig, når han har tisset i bukserne?
Carina Christensen (KF), 2003-11-28:
Hr. Søren Søndergaard spørger, hvorfor de religiøse blade er flyttet fra negativlisten over til positivlisten. Årsagen er, at der er fundet flere penge, og vi er glade for, når det nu er lykkedes kulturministeren at finde flere penge, at det har kunnet lade sig gøre at prioritere, så de religiøse blade også kunne komme med på positivlisten.
Anne Baastrup (SF), 2001-04-17:
Men hvis man ser konkret på § 252, stk. 2, og så åbner for, at justitsministeren får en bemyndigelse til at fastsætte regler om, hvilke sygdomme der er omfattet af stk. 2, finder fru Lissa Mathiasen så ikke, at det vil være nødvendigt, at man præciserer meget nøje, hvad en uhelbredelig sygdom er?
Charlotte Fischer (RV), 2007-01-10:
Jeg vil sige, at vi skal have det mod nu at lade kommunalreformen virke og følge det tæt, og jeg deler en ambition om, at vi måske skal vide mere om, hvordan det går – hvordan går det med det her medicinske område, også med den ny reform? – og så være parate til at understøtte den udvikling, der er derude.
Knud Erik Hansen (SF), 2000-03-16:
Vi er i SF fuldstændig enige i, at den kommunale forvaltning skal tage udgangspunkt i borgerne, at beslutningerne skal træffes så tæt på den enkelte borger som muligt, at begreber som åbenhed, selvforvaltning og demokratisk kontrol er de demokratiske processer, der er afgørende for at kunne skabe et sundt, aktivt samfund og er selve grundstenen i det kommunale selvstyre.
Bruno Jerup (EL), 2021-03-26:
Det kan selvfølgelig ikke være det eneste, der afgør det, men alene det, at der er den mulighed, at en avisomtale kunne være nok til, at Center for Cybersikkerhed kunne gå ind at sige, at noget skal stoppes, tror jeg kunne være et problem, hvis det er sådan, at man simpelt hen ikke har den faglige tekniske viden til at gøre det.
Maria Reumert Gjerding (EL), 2016-04-19:
Jeg kunne godt tænke mig at høre, om der er nogle enkeltelementer, som ordføreren kan pege på vi måske godt kunne mødes om, altså f.eks. det her med at lave lidt større marine nationalparker; at se på, at der er større områder f.eks. i vores indre farvande, som er så ødelagte af mange år med bundtrawl; stop for råstofudvinding i større områder – er der noget af det, som ordføreren kunne komme os i møde på og sige, at det vil vi rigtig gerne samarbejde om på et tidspunkt?
Jens Joel (S), 2022-06-07:
Jeg tror, det vigtige for Socialdemokratiet – og det har ministeren jo selvfølgelig også dækket – er, at vi bruger den her diskussion til at understrege, hvor der er behov for at give mere albuerum, hvor der er behov for faktisk at give mere plads til mangfoldigheden og til de fagprofessionelle derude og lidt mindre til at beslutte herindefra, hvad der så er den gode skole, og hvordan det så skal indrettes, eller hvad det er, der er de gode materialer.
Marlene Harpsøe (DF), 2010-04-08:
Det synes vi er urimeligt, for hvis man hernede på Strøget en våd aften i april måned går amok på en mand, stikker ham et blåt øje og bliver sigtet for vold, så bliver man optaget i dna-registeret, men banker man sin hund ihjel med et bræt – og det altså er første gang, man bliver sigtet for dyremishandling – bliver man ikke omfattet af det her dna-register.
Villum Christensen (LA), 2012-04-20:
Rigtig mange ressourcer går også til spilde i det her samfund, fordi den ene instans eller afdeling venter på den anden, som så igen venter på, at der bliver indkaldt til møde i det kompetente organ, og hvor afgørelsen måske ikke kan sendes frem før om torsdagen, hvis det er om torsdagen, formanden kommer og skriver under.
Benny Engelbrecht (S), 2017-01-25:
Der vil jeg egentlig bare bede ministeren bekræfte, at det faktisk er sådan, at når man regner frem i tiden og ser det i et perspektiv på baggrund af alt, hvad der i øvrigt er foretaget – noget af det har vi foretaget sammen og noget hver for sig – så er der dog gennem den seneste tid, mere end et årti, især siden Velfærdskommissionen i 2005, blevet foretaget en række tilpasninger.
Peter Skaarup (DF), 2014-05-02:
Det er selvfølgelig ærgerligt, at regeringen ikke vil støtte en skærpelse, når det gælder gruppevold, for vi ser nogle grelle eksempler på, hvad det betyder for et menneske, der bliver omringet af en lidt større gruppe mennesker og slået og sparket; det har meget voldsomme konsekvenser for den enkelte, ikke bare fysisk, men selvfølgelig også psykisk bagefter.
Dan Jørgensen (S), 2015-04-09:
Jeg synes dog, at det ville være prisværdigt, hvis Dansk Folkeparti i stedet for den her form for lidt symbolske, som jeg betragter det, udmeldinger i stedet ville prøve på at støtte op om nogle af de mange meget konkrete initiativer, som regeringen jo tager netop for i praksis at behandle dyr som levende væsener.
Søren Pind (V), 2016-10-26:
Og Socialdemokratiet har jo altså baseret den politiske holdning, de har tilkendegivet, på den fejlagtige antagelse, at strafferammerne for det her kun var op til 6 måneder, hvor det altså i nogle tilfælde under skærpende omstændigheder kan give helt op til 6 års fængsel.
Morten Homann (SF), 2003-01-14:
SF har støttet EU's første jernbanepakke, ikke mindst for at styrke jernbanen i konkurrence med vejtrafikken og for at lette godstrafikken på skinner på tværs af grænserne. Den nuværende og den tidligere regerings håndtering af udliciteringen af togtrafikken i Jylland har ikke været heldig, men problemet var ikke EU's jernbanepakke, men regeringens afvisning af DSB's tilbud.
Claus Hjort Frederiksen (V), 2004-01-27:
Nu er vi jo ved at afslutte de udbud, som vi har aftalt med AC, for det er jo en landsdækkende indsats, og der kan vi gøre status og sige, at der er 66 aktører, der har budt ind på opgaven, og bedømmelsen af tilbuddene bliver afsluttet snart, så vi kan få aftalerne til at løbe fra marts måned.
Astrid Carøe (SF), 2022-03-31:
Så synes jeg også – som Enhedslistens ordfører også har stillet spørgsmål til en del gange – at den her diskussion hænger lidt sammen med den diskussion, vi havde for nogle uger siden om flere juridiske forældre og en undersøgelse af det, som jo desværre blev hældt ned ad brættet af et flertal i Folketinget, altså at vi kan få undersøgt, hvordan vi kan få lavet ordninger for de familier, der også findes i Danmark i dag.
Kristian Thulesen Dahl (DF), 2006-04-27:
Det, vi har behov for, er at se, hvordan vi sikrer, at kontrollen ude på den enkelte virksomhed er i orden, og der mener jeg, at vi har brug for, at nogle mennesker, der er lidt kløgtigere end folketingspolitikere, fortæller os, hvad der præcis er behov for, for at vi kan være sikre på, at det foregår.
Nick Hækkerup (S), 2008-05-06:
Det svar, som Dansk Folkeparti giver, er måske i sig selv knap så imponerende, og vi ser med tilfredshed på, at skatteministeren har sagt i dag, at man vil påtage sig at belyse problemstillingen og inden udgangen af i år komme med et forslag til, hvordan systemet kan gøres mere hensigtsmæssigt.
Frank Dahlgaard (UP), 2000-05-05:
Hr. Frode Sørensen tror, at de fleste ved det, men altså undersøgelser og senest den i Jyllands-Posten blandt flere hundrede gymnasieelever i 3. g i Århus, i Aalborg, i Storkøbenhavn viste, at et flertal ikke vidste, hvad den 9. april 1940 og den 5. maj 1945 står for.
Rasmus Prehn (S), 2007-03-21:
Det er jo meget tydeligt, hvad kulturministeren selv har skrevet, bl.a. bliver en journalist ved navn Ole Sippel nævnt, og når det nu er kommet frem i offentligheden og en journalist føler sig kraftigt kritiseret af kulturministeren, synes jeg, det vil være rimeligt, at kulturministeren her i Folketingssalen simpelt hen redegør for, hvad det var for en utilfredshed, der var i regeringen, siden kulturministeren følte anledning til simpelt hen at sende et referat til formanden for Danmarks Radios bestyrelse, hvor han lige præcis omtalte Ole Sippel på en kritisk måde.
Jan E. Jørgensen (V), 2018-03-01:
Men som landet ligger nu, kan vi ikke fra Venstres side støtte beslutningsforslaget fra Enhedslisten, men vi vil gerne forbedre fradraget for serviceydelser under boligjobordningen, og vi har jo tidligere udvidet med andre områder, netop for dels at begrænse sort arbejde, dels at få ting lavet, som måske ellers ikke ville blive lavet.
Lars Løkke Rasmussen (V), 2018-11-13:
Så jeg anerkender jo fuldt ud, at det forhold, at man regulerer folkepensionen med mindre, end man ellers ville, fordi vi lige tager en my af til puljen, gør, at den enkelte pensionist alt andet lige – hedder det vist med et frygteligt udtryk – får mindre, end man ellers ville have fået.
Eigil Andersen (SF), 2013-06-03:
En vigtig opgave i denne arbejdsløshedstid og krisetid er at skaffe nye job, men det er også en vigtig opgave at sikre, at arbejdspladser så vidt muligt ikke flytter ud af Danmark og gør endnu flere arbejdsløse, og det er på den baggrund, man skal se det lovforslag, vi behandler nu, hvor store vandforbrugere, visse virksomheder, der bruger meget vand, fremover kommer til at slippe billigere.
Jacob Buksti (S), 2001-12-12:
Jeg er også sikker på, at hvis ministeren kigger efter - jeg har jo spurgt - så vil det konstateres, at ressourcerne til færdselspolitiet er reduceret, og at kontrolindsatsen er reduceret. Ministerens problem vil være, at selv om ministeren med Rigspolitiet aftaler, at der skal ske en skærpet kontrol, er det de lokale politimestre, der prioriterer den lokale indsats.
Hans Christian Schmidt (V), 2002-02-06:
Må jeg så godt sige til det, hr. Carsten Hansen sagde omkring nogle forskellige ting, som Indenrigs- og Sundhedsministeriet har udtalt: Jamen så fortsætter jeg, så vi får citatet fuldendt: »I relation til de foreslåede ændringer i reglerne om planlægning til butiksformål finder ministeriet det imidlertid, udfra en landdistriktssynsvinkel, uheldigt, at ændringerne, som anført i lovforslagets bemærkninger, forventes at føre til færre butikker i de mange mindre og mellemstore byer. En koncentration af detailhandelen er et særligt problem for landdistrikterne, hvor de mindre lokale butikker har stor betydning for et områdes udvikling.«
Villy Søvndal (SF), 2003-02-06:
Det drejer sig om at undgå den deling af børnene, som, hvis man læser høringssvarene, ikke alene vi og Socialdemokratiet og De Radikale advarer imod, men som så vidt jeg kan se, alle organisationer i nærheden af børneområdet, dem der omgås det her område til daglig,
Mette Abildgaard (KF), 2016-11-25:
Jeg kunne egentlig bare godt tænke mig at høre ordføreren, for ordføreren havde mange kritiske betragtninger om det her lovforslag, om, hvorfor Kommunernes Landsforening skulle bakke op om det her nye princip, man lægger ind, hvis det er så forfærdeligt, som ordføreren beskriver det som.
Kristian Jensen (V), 2006-11-03:
Det ville også have undret mig, hvis ikke der havde været opbakning til et forslag, der går ud på at være med til at sikre, at vi har en vis form for kontrol af de likvide midler, der kommer ind, og herunder også en kontrol af, hvor mange cigaretter man må tage med ind fra de nye EUlande Rumænien og Bulgarien.
Søren Espersen (DF), 2014-04-29:
Det gør derimod rigsfællesskabet, for der er så meget, der binder danskere og grønlændere sammen, historisk, følelsesmæssigt, familiemæssigt, at det for begge parter efter 300 års samhørighed vil være en historisk katastrofe at bryde båndene.
Per Ørum Jørgensen (KF), 2009-05-14:
Når vi alligevel ikke kan støtte forslaget - og det kan vi lige så godt løfte sløret for med det samme - hænger det sammen med, at vi for det første ikke ønsker at indføre særregler i Danmark, da en sådan regulering bør finde sted i europæisk sammenhæng.
Bendt Bendtsen (KF), 2003-03-26:
For god ordens skyld skal jeg dog pointere, at det jo har været de enkelte bestyrelser for værkerne, som har fastsat barmarksværkernes varmepriser. Jeg er bekendt med, at vi nu gentagne gange har fundet penge til det område, og så får jeg hele tiden stillet det spørgsmål, om jeg kan garantere, at prisen ligger på det og det niveau.
Frederik Vad (S), 2025-04-02:
Og det giver jo slet ikke mening, når hr. Mikkel Bjørn så efterfølgende står heroppe og påstår, at et Dansk Folkeparti, som agerer parlamentarisk grundlag for en blå regering, vil sikre en langt strammere udlændingepolitik, end den socialdemokratiske regering gør den dag i dag, når de blå partier, som Dansk Folkeparti vil bringe til magten, ønsker at åbne Danmarks grænser for fri billig mellemøstlig, udenlandsk arbejdskraft.
Morten Østergaard (RV), 2006-03-28:
Jeg kunne forstå, at fru Henriette Kjær var meget uenig med Det Radikale Venstre, Socialdemokratiet og SF, som gerne vil have, at der står i forslaget til vedtagelse, at vi skal indføre en ordning, så højtuddannede udlændinge mere frit kan søge arbejde i Danmark på overenskomstmæssige vilkår over et vist lønniveau.
Ulla Tørnæs (V), 2003-01-29:
Herudover mener jeg, at vi med folkeskoleaftalen har lagt grunden til, at behovet fremover reduceres, bl.a. som følge af de mere fleksible muligheder for holddannelse, som indebærer, at der på et meget tidligere tidspunkt vil være mulighed for at tilgodese den enkelte elevs behov.
Frank Aaen (EL), 2013-05-22:
Er der sket en praksisændring, skal man selvfølgelig informere om praksisændringen, og det var derfor, at jeg anbefalede allerede i min ordførertale, at man skal spørge ind til, om det, der står i den her domskommentar, er korrekt, at der ikke er sket en praksisændring, eller man har en anden opfattelse, og eventuelt få nogle til at kigge på det og se, om det er en holdbar vurdering, der er lagt her.
Poul Nødgaard (DF), 1999-03-16:
Men jeg kunne godt tænke mig at spørge hr. Søren Hansen: Når hr. Søren Hansen som kulturordfører for Socialdemokratiet vel har læst mange af de dér artikler, tror hr. Søren Hansen så på, at hans socialdemokratiske vælgere ude i Slagelse synes, at det, der er foregået, virker rigtigt?
Christine Antorini (S), 2008-06-11:
Og så var det, at jeg tænkte, om statsministeren måske i virkeligheden havde lidt det samme ordspil derhjemme, at der nogle gange måtte være nogle, der var på svampe, for jeg kan i hvert fald forstå, at statsministeren har et indtryk af, at stort set alle andre end lige statsministeren selv har et helt forfærdeligt sortsyn.
Tom Behnke (KF), 2005-04-21:
Det er jo ikke således, at vi skal sidde i Folketinget som politikere og vurdere bevisbyrden, hvad der taler for, og hvad der taler imod, have en anklager og en forsvarer, og så skal vi som politikere sidde og træffe en beslutning om, hvorvidt foreningen skal opløses eller ej.